Mennyország kapuja
Dörömbölnek a Mennyország kapuján. Szent Péter, szendergéséből felébredve odacsoszog a kulcsaival a kapuhoz, kinyitja, de nincs ott senki. Gondolja, hogy csak rosszul hallott, visszaül a kuckójába. Nemsokára megint dörömbölést hall, megint odamegy, megint senki. Talán valaki csak szórakozik - gondolja. Ám, alighogy visszafordul, újra dörömbölnek, de most az eddigieknél is erősebben. Dühösen feltárja a kaput, hát ott áll egy lélek. - Te kopogtál az előbb is? - Igen, Atyám. - Csúnya dolog volt ugráltatni engem! - Nem én tehetek róla, Atyám, azok ott lent próbáltak háromszor újraéleszteni! 